مظفرالدین‌شاه ۱۲۳۲-اینجی گونشلی ایلین آغلارگولر آییسینین ۵-اینجی گونونده تهراندا دونیایا گؤز آچدی. او ناصرالدین‌شاهین دؤردونجو اوغلو و شکوه‌السلطنه نین اوشاغیدی. ایکی بؤیوک قارداشی، یانی معین الدین میرزا و امیرقاسم خان، اوشاقلیقدا اولدولر. اوچونجو قارداشی دا مسعود میرزا ظل السلطان ایدی کی آناسی اشراف‌زاده دئیلدی، اونا گؤره ظل السلطان ولیعهد سئچیلمدی. موظفرالدین میرزا دؤرد یاشیندا ایدی کی آذربایجانا و رضاقلی‌خان هدایتین یانینا گؤندریلدی و بیر ایلدن سونرا ولیعهد سئچیلدی. پس دئملییک کی موظفرالدین شاه بئش یاشی واریدی کی ولیعهد سئچیلدی و ولیعهد اولدی و آتاسی اؤلنه جان قیرخ ایله یاخین تبریز شهرینده ولیعهد قالمیشدی.